**Molėtų rajono savivaldybės taryba**

**SPRENDIMAS**

**dėl pavedimo Daliai Černiauskienei laikinai vykdyti Giedraičių A. jaroševičiaus gimnazijos direktoriaus funkcijas**

2018 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 139 straipsnio 1 dalies 4 punktu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 10 straipsniu,

Molėtų rajono savivaldybės taryba n u s p r e n d ž i a:

1. Pavesti Giedraičių A. Jaroševičiaus gimnazijos direktoriaus pavaduotojai ugdymui Daliai Černiauskienei laikinai nuo 2018 m. rugsėjo 3 d. iki teisės aktų nustatyta tvarka bus paskirtas mokyklos direktorius vykdyti Giedraičių A. Jaroševičiaus gimnazijos direktoriaus funkcijas.

2. Nustatyti Giedraičių A. Jaroševičiaus gimnazijos direktoriaus pavaduotojai ugdymui Daliai Černiauskienei 30 proc. pareiginės algos pastoviosios dalies dydžio priemoką už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas, neviršijant nustatytos darbo laiko trukmės.

Šis sprendimas gali būti skundžiamas Valstybinės darbo inspekcijos Panevėžio darbo ginčų komisijai (Respublikos g. 38, Panevėžys) per tris mėnesius nuo tos dienos, kai sužinojo ar turėjo sužinoti apie šį sprendimą.

Savivaldybės meras